text: Hærvejs-cyklister med rygvind
  23 juni 2013 kl. 10.40
  480 motions-cyklister var morgenfriske ved starten i Flensborg søndag kl. 7 og satte kursen mod Vejen, Silkeborg og Viborg via en rute, der følger hærvejen op gennem Jylland.
  For de 480 startende cyklister i Flensborg var der 270 kilometer til Viborg. I Vejen startede endnu 300 cyklister.
  Søndagens vejr er blandet med lidt byger - og så er der kraftig rygvind, der gør det lidt lettere at trampe i pedalerne.
  Hærvejen tjente i århundreder som en vigtig rute for både hære, handelsmænd og pilgrimme. Men med tog og biler mistede Hærvejen sin betydning som færdselsåre - nu har motionisterne så overtaget den historiske rute både til fods som lørdag - og i dag altså på jernhestene.
  Se mere om Hærvejsløbet her: http://haervejsloebet.dk/om-cykelloebet/
  